**Siófok Város Ösztöndíja**

Siófok Város Önkormányzat Képviselő-testületének 39/2020. (IX.28.)önkormányzati rendelete alapján támogatást biztosít azon kiemelkedő tanulmányi eredménnyel rendelkező, tehetséges, siófoki bejelentett lakóhellyel rendelkező tanulóknak, akik a középiskolai vagy a felsőfokú tanulmányaik költségeinek viselésére nem, vagy csak részben képesek.

A pályázat évente két alkalommal kerül kiírásra.

Az ösztöndíj iránti pályázat benyújtására a felhívást a Siófoki Közös Önkormányzati Hivatal az I. félév vonatkozásában (szeptember 1. – január 31. közötti 5 hónapra) minden év március 31-ig, a II. félév vonatkozásában (február 1. – június 30. közötti 5 hónapra) minden év október 31-ig teszi közzé.

Az ösztöndíj odaítélése tanulmányi félévre történik. A Humán Bizottság az ösztöndíj odaítéléséről I. félév esetében november 30-ig, illetve a II. félév esetében április 30-ig dönt.

**Hatáskör gyakorlója**: Az ösztöndíj odaítéléséről és összegéről a Siófok Város Önkormányzat Képviselő-testülete által átruházott hatáskörben a Humán Bizottság dönt.

**Ügyintézés:**

Siófoki Közös Önkormányzati Hivatal

Hatósági Osztály

Igazgatási Csoport  
8600 Siófok, Fő tér 1.

**Ügyintézők:**

Bujtor Krisztina

Kaszáné Bodó Viktória

**Ügyfélfogadási idő**:

hétfő: 8.00-12.00 h-ig, 13.00-16.00 h-ig  
szerda: 8.00-12.00 h-ig, 13.00-16.00 h-ig  
péntek: 8.00-12.00 h-ig

**Ügyfélfogadás helye:**

Siófoki Közös Önkormányzati Hivatal  
Hatósági Osztály Igazgatási Csoport

Ügyfélszolgálati Iroda  
8600 Siófok, Fő tér 1. fsz. 2. szoba

Ügyfélhívó kód: Ösztöndíjak

**Telefonos elérhetőség**:

84/504-117

**E-mail elérhetőség:**

szocialis@siofok.hu

**A pályázat elbírálásának határideje**: a pályázati kiírásban foglaltak szerint

**Eljárási illeték**: az eljárás illetékmentes

**Pályázatok kezelése:** a pályázatokat a Siófoki Közös Önkormányzati Hivatal iktatja és kezeli.

**A pályázat benyújtásának módja:** kizárólag a „PÁLYÁZATI ADATLAP Siófok Város Ösztöndíja”” című pályázati adatlap kitöltésével, a rendeletben meghatározott csatolmányok benyújtásával.

Pályázat benyújtásának részletszabályait a Siófok Város Önkormányzata Képviselő-testületének 39/2020. (IX.28)önkormányzati rendelete tartalmazza.

A pályázati adatlap a kiírást követően Siófok Város honlapjáról (www.siofok.hu) lehet letölteni, vagy személyesen a Siófoki Közös Önkormányzati Hivatal (a továbbiakban Siófoki KÖH) ügyfélszolgálatán lehet átvenni.